Казашки национални педагошки универзитет Абај
<s>Казашки национални педагошки универзитет Абај (казашки: Абай атындағы Қазақ Ұлттық педагогикалық университеті, ) је најстарији универзитет у Казахстану који је основан још 1928. године, у периоду када је тадашња аутономна казашка република још увијек била дио Руске Совјетске Федеративне Социјалистичке Републике у оквирима Совјетског Савеза.</s><s>Универзитет се налази у старом главном граду Казахстана Алмати.</s><s>Универзитет Абај један је од најцјењенијих универзитета у читавој Централној Азији.</s><s>Институција је прва у земљи организирала програме удаљеног образовања још 2001. године.</s><s>Настава на универзитету одвија се на руском и казашком језику.</s>

<s>Историја 
Универзитет је основан 1928. године под називом Казашки државни универзитет, а у академској години 1928/29 похађало га је 124 студената којима је предавало укупно 9 професора.</s><s>Први ректор универзитета био је војни доктор Санџар Џафарович Асфендиаров.</s><s>1930. године универзитет је преименован у Казашки педагошки институт, а 1935. понио је и назив казашког пјесника, композитора и просвјетитеља Абаја који је живио од 1845. до 1904. године.</s><s>У периоду Великог отаџбинског рата на фронт је добровољно или кроз мобилизацију отишло око 160 студената.</s><s>Њих трису  проглашени за Хероје Совјетског Савеза.</s><s>1946. универзитет је похађало 362 студента, а 1956. њих 567. 1974. године универзитету је од стране Казашке Совјетске Социјалистичке Републике дозвољен да започне и са издавачким радом.</s><s>1990. године институција је поново промијенила назив, овога пута у Казашки државни педагошки универзитет Абај, затим 1992. у Алматијски државни универзитет Абај, 2000. у Алматијски универзитет Абај и коначно 2003. у Казашки национални педагошки универзитет Абај.</s>

<s>Извори</s>

<s>Вањске везе 
 kaznpu.kz</s>

<s>Nastanci 1928.</s><s>Univerziteti u Kazahstanu
Univerziteti osnovani u Sovjetskom Savezu</s>

